اے میتگءِ گِدان انچو شنگ اتگ اَنت
 گشئے ملائکاں مجولی کتگ
 ءُ پدا مجولانی چئنگءَ شمشتگاں
اے میتگءَ ہر بیگہ
 یک دربیشیں مُجے کئیت
 ءُ گِدانانی چماں سُرمگ کنت
 شپءَ چہ میتگءَ
 وابانی چانوءَ زُرویتءُ رہادگ بیت
 پمشکہ ادا۔۔۔۔۔۔۔۔۔۔۔۔۔۔۔۔۔مُجءُ شپءِ نیامءَ
 نہ چراگے واب گندیت
 نہ وابانی شَہمے بلیت
گڈا بیا۔۔۔۔۔۔۔۔۔۔۔۔۔۔
 منءُ تو وتی واباں زوریں
 ءُ مَجولی کنیں
 ملائک لَیب نہ زاننت
 چِدءُ پیش کہ
 ما ملائک جوڑ بہ بیں
 ءُ لَیب مارا پجہ میار اَنت
 بیا مَجولی کنیں ءُ مردم بئیں